Diari Oficial de la Generalitat Valenciana


Sumari del DOGV 2410, del 20-12-1994 (1994/833325)

LLEI 8/1994, de 7 de desembre, de la Generalitat Valenciana, de Credit extraordinari en el pressupost vigent per a palliar els danys produits pels incendis forestals i les alteracions climatiques al territori de la Comunitat Valenciana durant aquest exercici.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1994/12/07/8/dof/vci/html**

### Dades del document

Número de DOGV
:   2410

Data del DOGV
:   20-12-1994

Secció del DOGV
:   DISPOSICIONS GENERALS

Número del document
:   1994/833325


Data del document
:   07-12-1994

Organisme emissor
:   Conselleria de Presidència

Tipus de document
:   Llei

Correcció d'errades

LLEI 8/1994, de 7 de desembre, de la Generalitat Valenciana, de Crèdit extraordinari en el pressupost vigent per a pal·liar els danys produïts pels incendis forestals i les alteracions climàtiques al territori de la Comunitat Valenciana durant aquest exercici.   
Sia notori i manifest a tots els ciutadans que les Corts Valencianes han aprovat, i jo, d'acord amb el que estableixen la Constitució i l'Estatut d'Autonomia, en nom del Rei, promulgue la llei següent:  
PREàMBUL  
Durant aquest exercici han coincidit en el temps tres circumstàncies de diferent ordre que han afectat molt negativament el medi ambient de la Comunitat Valenciana (sequera, altes temperatures i incendis forestals), les quals, a més, han provocat importants conseqüències negatives sobre el territori, les persones i els seus béns.  
Davant aquesta situació s'ha considerat imprescindible l'adopció d'una sèrie de mesures extraordinàries que, complementant les ja previstes tradicionalment per atendre circumstàncies qualitativament similars, permeten habilitar els mitjans necessaris per al restabliment progressiu d'aquests desequilibris.  
Les mesures esmentades s'adopten a iniciativa pròpia de la Generalitat Valenciana i en alguns casos en coordinació amb les de l'administració central o la Unió Europea, que en qualsevol cas responen a una mateixa finalitat: pal·liar els efectes negatius que en la societat civil i en els béns i serveis públics han produït les circumstàncies esmentades.  
Compromesa la pràctica totalitat dels pressupostos de la Generalitat Valenciana per a 1994 sols es poden atendre les despeses derivades d'aquests fets extraordinaris mitjançant la tramitació davant les Corts Valencianes d'un crèdit extraordinari, d'acord amb el que preveu l'article 32 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Govern valencià.  
Article primer  
Concedir un crèdit extraordinari en el pressupost de despeses vigent de la Generalitat Valenciana per un import de set mil cinquanta milions sis-centes trenta-sis mil sis-centes vint-i-dues (3.804.825.087) pessetes, que serà aplicat d'acord amb el detall que, per aplicacions pressupostàries i actuacions, es determina en l'annex I d'aquesta llei.  
Els crèdits derivats de l'aprovació d'aquesta llei s'incorporaran automàticament, independentment del nivell d'execució comptable que aconseguisquen, al Pressupost de la Generalitat Valenciana per a 1995.  
Article segon  
Sense perjudici del que disposa la disposició addicional primera d'aquesta llei, el crèdit extraordinari a què fa referència l'article anterior es finançarà en la totalitat, mitjançant el recurs a l'endeutament en els termes establerts en els articles 87 i següents del text refós de la Llei d'Hisenda Pública de la Generalitat Valenciana, aprovat per Decret legislatiu de 26 de juny de 1991, del Govern valencià.  
Article tercer  
El Govern valencià informarà regularment, davant la comissió corresponent de les Corts Valencianes, sobre l'aplicació dels fons previstos en aquesta llei.  
DISPOSICIONS ADDICIONALS  
Primera  
La consecució, al llarg de l'exercici de 1994, d'economies de despesa o d'ingressos no previstos i afectes a les actuacions recollides en aquesta llei, independentment de l'origen, podrà determinar una reducció pel mateix import en el volum d'endeutament previst en l'article 2 d'aquesta llei.  
Segona   
Es dóna conformitat a tots els acords, decrets o ordres que, per raons d'urgència, el Govern valencià o les diverses conselleries hagués adoptat respecte a les matèries objecte de crèdit extraordinari.  
A aquest efecte se n'inclou la relació en l'annex II d'aquesta llei.  
DISPOSICIONS FINALS  
Primera  
Autoritzar la Conselleria d'Economia i Hisenda per dictar les disposicions necessàries per al desplegament d'aquesta llei.  
Segona  
Aquesta llei entra en vigor l'endemà de la publicació en el Diari Oficial de la Generalitat Valenciana.  
Per tant, ordene els ciutadans, tribunals, autoritats i poders públics als quals pertoque, que observen i facen complir aquesta llei.  
València, 7 de desembre de 1994  
El president de la Generalitat Valenciana,  
JOAN LERMA I BLASCO


Còpia Permalink ELI